Document ID: 31999R0294

31999R0294
L 036/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 294/1999 НА КОМИСИЯТА
от 9 февруари 1999 година
за изменение на Регламент (ЕО) № 2334/98 относно определяне на специални мерки като дерогация от Регламенти (ЕИО) № 3665/87, (ЕИО) № 3719/88 и (ЕО) № 1372/95 по отношение на птичето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), последно изменен с Регламент (ЕO) № 2916/95 на Комисията (2), и по-специално член 3, параграф 2, член 8, параграф 12 и член 15 от него,
като има предвид, че Регламент (ЕО) № 2334/98 на Комисията (3) въвежда специални мерки за регулиране на някои износни сделки вследствие проблемите, съществуващи на пазара в Русия от втората половина на август 1998 г. насам;
като има предвид, че затрудненията на пазара в Русия продължават и като има предвид, че ситуацията, създала се във връзка с това, сериозно е увредила възможностите на стопанските субекти за износ до това местоназначение; като има предвид, че вредните последствия от това трябва да бъдат съответно ограничени чрез приемането на специални мерки, позволяващи лицензиите за износ и някои вече започнати митнически процедури да бъдат анулирани, а някои срокове да бъдат удължени;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2334/98 се изменя, както следва:
1.
Член 2 се заменя със следното:
„Член 2
1. При заявление от страна на титуляра, подадено преди 1 март 1999 г., лицензиите за износ, издадени съгласно Регламент (ЕО) № 1372/95 на Комисията (4) и за които са подадени заявления преди 29 август 1998 г., с изключение на лицензиите, чийто срок на валидност е изтекъл преди 1 август 1998 г., с настоящото се анулират, а обезпеченията се освобождават.
2. При подаване на заявление от страна на стопанския субект, последният връща предварително платеното възстановяване за продукти, за които митическите формалности по износа са били извършени до 29 август 1998 г. най-късно, но които все още не са напуснали митническата територия на Общността или които са били поставени под който и да е от режимите, предвидени в членове 4 и 5 от Регламент (ЕИО) № 565/80, а различните обезпечения, отнасящи се до такива операции, се освобождават.
2.
В член 4 „150 дни“ се заменя с „210 дни“.
3.
Член 5 се заменя със следното:
„Член 5
Всеки четвъртък държавите-членки оповестяват количествата продукти, обхванати през предишната седмица от мерките, посочени в член 2, параграфи 1 и 2, като указват датата на издаване на лицензиите и съответната категория.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1999 година.

Labels: 3
17
18